Bohémia (Céko "Čechy", Jerman "Böhmen", Polski "Czechy", Latin "Bohemia") iku tlatah ing Céko pérangan kulon. Lucuné tlatah iki ing basa Céko dhéwé ora nduwé jeneng kusus. Ing basa Céko, tembung adjektif "český" tegesé bisa Céko utawa Bohémia. Ambané tlatah Bohémia 52.065 km 2. Sing ndunungi kurang luwih 6 yuta jiwa, ya iku 60% saka gunggungé sing ndunungi Républik Céko. Sisih wétan Céko diarani Moravia. Dadi Bohémia iku mawatesan karo Moravia ing sisih wétan, karo Jerman lan Polen ing sisih lor lan karo Ostenrik ing sisih kidul.